### Upravni odjel za financije i proračun

# KLASA: 400-01/20-01/25

URBROJ: 2140/01-07-20-4

Krapina, 03. srpnja 2020.

## ŽUPAN

**ŽUPANIJSKA SKUPŠTINA**

|  |
| --- |
| Prijedlog I. izmjene Proračuna Krapinsko-zagorske županije za 2020. godinu |

**PREDMET**:

|  |
| --- |
| Članak 39. Zakona o proračunu (“Narodne novine“, broj 87/08, 136/12 i 15/15) i članak 17. i 32. Statuta Krapinsko-zagorske županije (“Službeni glasnik Krapinsko-zagorske županije“, broj 13/01, 5/06, 14/09, 11/13, 26/13 – pročišćeni tekst, 13/18 i 05/20) |

**PRAVNI TEMELJ:**

**NADLEŽNOST ZA**

**DONOŠENJE:** Županijska skupština

**PREDLAGATELJ:** Župan

**IZVJESTITELJ:** Igor Cigula, pročelnik Upravnog odjela za financije i proračun

**OBRAZLOŽENJE:**

U skladu s člankom 37. i 39. Zakona o proračunu (“Narodne novine“, broj 87/08, 136/12 i 15/15) i člankom 32. Statuta Krapinsko-zagorske županije (“Službeni glasnik Krapinsko-zagorske županije“, broj 13/01, 5/06, 14/09, 11/13, 26/13 – pročišćeni tekst, 13/18 i 05/20) župan utvrđuje prijedlog izmjene proračuna Županije te ga podnosi Županijskoj skupštini na donošenje.

Sastavni dio prijedloga izmjene Proračuna čini i prijedlog izmjene Plana razvojnih programa.

Stoga predlažemo županu da prihvati Prijedlog I. izmjene Proračuna Krapinsko-zagorske županije za 2020. g. koji se zajedno s prethodno navedenim prijedlog izmjene Plana razvojnih programa nalazi u uz ovo obrazloženja te da ga podnese Županijskoj skupštini na donošenje.

U nastavku iznosimo obrazloženje Prijedloga I. izmjene Proračuna Krapinsko-zagorske županije za 2020. g..

**A)** **PRIJEDLOG I. IZMJENE PRORAČUNA KRAPINSKO-ZAGORSKE ŽUPANIJE**

**ZA 2020. GODINU**

I. izmjeni Proračuna Krapinsko-zagorske županije za 2020. godinu pristupilo se prvenstveno iz sljedećih razloga:

1. zbog usklađenja prihodovne i rashodovne strane Proračuna s novonastalom situacijom uzrokovanom pandemijom koronavirusa uslijed koje je došlo da smanjenja gospodarskih aktivnosti, a samim time i do pada prihoda od poreza na dohodak, ali istovremeno i do potrebe nabave zaštitnih sredstava i opreme nužne za provođenje mjera suzbijanja pandemije;
2. zbog rasporeda viška prihoda nad rashodima iz prethodnog razdoblja;
3. zbog usklađenja Proračuna sukladno Odlukama Vlade Republike Hrvatske o minimalnim financijskim standardima za decentralizirane funkcije u školstvu, zdravstvu i socijalnoj skrbi.

I. izmjenom Proračuna za 2020. g. planira se Proračun u visini 977.858.259,95 kn što je za 8.126.247,00 kn ili 0,8% više u odnosu na prvobitni plan koji iznosi 969.732.012,95 kn. Navedeni Prijedlog I. izmjene Proračuna za 2020. g. obuhvaća prihode i primitke te rashode i izdatke Županije i njezinih proračunskih korisnika (osnovne i srednje škole, učenički domovi, zdravstvene ustanove, Zavod za prostorno uređenje, Javna ustanova za upravljanje zaštićenim dijelovima prirode i Zagorska razvojna agencija).

U nastavku se iznosi obrazloženje Prijedloga I. izmjene Proračuna Županije bez sredstava proračunskih korisnika. Dakle, dati će se obrazloženje za proračunska sredstva s kojima, u skladu s zakonskim propisima, Županija i raspolaže.

Naime, vlastita sredstva proračunskih korisnika su namjenska i služe za pokriće redovnih rashoda poslovanja i nabave dugotrajne imovine (uglavnom se radi se o sredstvima HZZO-a i nadležnih ministarstava za plaće, troškove potrošnog materijala i energenata te u manjoj mjeri o ostalim namjenskim sredstvima).

Proračun Županije ovom I. izmjenom predlaže se u iznosu od 234.178.378,00 kn što je za 12.623.281,94 kn ili 5,1% manje u odnosu na prethodni plan koji iznosi 246.801.659,94 kn. Pregled promjena dan je u nastavku obrazloženja. Pri tome je važno naglasiti da se ovom izmjenom Proračuna u dijelu koji se odnosi na kapitalne projekte i dalje punim intenzitetom nastavlja njihova realizacija (energetska obnova 6 škola, od čega su 3 završene, izgradnja Poslovno-tehnološkog inkubatora koja je završena, izgradnja dvorane u Hrašćini koja je pred završetkom, opremanje ambulanti Doma zdravlja, kupnja objekta sigurne kuće, izrada projektno-tehničke dokumentacije za centar kompetencija u ugostiteljstvu i turizmu te za znanstveno-edukacijsko zabavni centar u dvorcu Stubički Golubovec).

**Prihodi i primici**

Ovom izmjenom Proračuna, prihodi i primici Županije, uključujući i preneseni višak iz prethodnog razdoblja (7.202.228,00 kn) planirani su u iznosu od 234.178.378,00 kn što je za 12.623.281,94 kn ili 5,1% manje od prethodnog plana koji iznosi 246.801.659,94 kn.

U nastavku se daje pregled promjena na pozicijama prihoda i primitaka.

Tako je došlo do promjene slijedećih prihoda odnosno primitaka:

* Prihodi od poreza na dohodak (izvorni) smanjeni su za 9.800.000,00 kn i sada iznose 44.700.000,00 kn;
* Prihodi od poreza na robu i usluge smanjeni su za 350.000,00 kn i sada iznose 6.850.000,00 kn (prihodi od poreza na cestovna motorna vozila i na automate za igre);
* Prihodi od nefinancijske imovine smanjeni su za 200.000,00 kn i sada iznose 1.275.000,00 kn (prihodi od koncesija, legalizacije građevina, od davanja u najam prostora);
* Prihodi od upravnih i administrativnih pristojbi smanjeni su za 350.000,00 kn i sada iznose 1.350.000,00 kn (prihodi od naknada za izdavanje akata i od državnih biljega);
* Prihodi po posebnim propisima smanjeni su za 189.764,94 kn i sada iznose 364.762,00 kn (prihodi od izdavanja dozvola i odobrenja, naknade od vještačenja i izvlaštenja, od povrata i sl.);
* Primljeni krediti i zajmovi od kreditnih i ostalih financijskih institucija izvan javnog sektora smanjeni su za 24.767.000,00 kn i sada iznose 10.920.000,00 kn (Smanjenje se odnosi na kratkoročni revolving kredit od 15.000.000,00 mln. kn koji se po završetku kapitalnih projekata ne planira više koristiti, a iskorišteni iznos će se vratiti do kraja godine po naplati bespovratnih sredstava koja su supstituirana navedenim kreditom i na dugoročni kredit od 9.767.000,00 kn za financiranje kapitalnih projekata odnosno vlastite komponente pri energetskoj obnova šest škola od kojeg se odustaje jer će se potrebna sredstva osigurati od viška prihoda iz prethodne godine i od dodatnih ušteda na određenim pozicijama koje su prikazane kod obrazloženja rashodovne strane Proračuna);
* Primljeni zajmovi od drugih razina vlasti povećani su za 4.260.000,00 kn i sada iznose 4.260.000,00 kn (Navedeni primitak prvotno nije bio planiran, a posljedica je beskamatnog zajma od strane Državnog proračuna dobivenog na ime gubitka prihoda od poreza na dohodak. Naime, Vlada RH je uslijed pandemije koronavirusa donijela mjeru pomoći gospodarstvu kojom se, pod određenim uvjetima, poduzetnici oslobađaju plaćanja poreza na dohodak ili im se odgađa plaćanje istog. Kako je dio poreza na dohodak prihod jedinica lokalne i područne (regionalne) samouprave, na ime gubitka tog prihoda zbog odgode i oslobođenja plaćanja, daje se beskamatni zajam iz Državnog proračuna. Isti se vraća u Državni proračun po naplati poreza od poduzetnika po isteku roka odgode plaćanja poreza.);
* Višak prihoda povećan je za 5.952.228,00 kn i sada iznosi 7.202.228,00 kn;
* Prihodi za financiranje decentraliziranih funkcija u školstvu, zdravstvu i socijalnoj skrbi smanjeni su za 1.637,00 kn i sada iznose 64.242.556,00 kn;
* Prihodi od donacija smanjeni su za 14.000,00 kn i sada iznose 32.000,00 kn;
* Prihodi od prodaje proizvoda i robe te pruženih usluga smanjeni su za 5.000,00 kn i sada iznose 5.000,00 kn (prihodi od prodaje brošura);
* Prihodi od prodaje prijevoznih sredstava smanjeni su za 25.000,00 kn i sada iznose 0,00 kn (prihodi od prodaje automobila);
* Prihodi od pomoći iz drugih proračuna, konkretno Državnog proračuna smanjeni su za 27.573,00 kn i sada iznose 45.528.427,00 kn;
* Prihodi od pomoći temeljem prijenosa EU sredstava povećani su za 12.894.465,00 kn i sada iznose 40.047.405,00 kn (povećanje je u većoj mjeri posljedica naplate potraživanja iz prethodne godine).

Od ukupnog Proračuna Županije 57.424.762,00 kn odnosi se na izvorne prihode i primitke, (10.844.764,94 kn ili 15,9% manje u odnosu na prethodni plan) i čine 24,5% prihodovne strane Proračuna.

Decentralizirana sredstva za školstvo, zdravstvo i socijalnu skrb iznose 64.242.556,00 kn (1.637,00 kn manje u odnosu na prethodni plan) i predstavljaju 27,5% Proračuna.

Namjenski prihodi odnosno prihodi od pomoći iznose 90.128.832,00 kn (12.842.892,00 kn ili 16,6% više u odnosu na prethodni plan) i predstavljaju 38,5% Proračuna. Navedene pomoći u najvećoj mjeri odnose se na prihode iz Državnog proračuna u iznosu od 45.528.427,00 kn (sufinanciranje prijevoza učenika, sufinanciranje provedbe kapitalnih projekata, provedbe ovogodišnjih izbora, sufinanciranje preuzetih službenika iz Ureda državne uprave, subvencije kamata poduzetnicima), zatim na EU sredstava u iznosu od 40.607.405,00 kn (sufinanciranje projekata: Poslovno-tehnološki inkubator, energetska obnova škola; Poboljšanje pristupa primarnoj zdravstvenoj zaštiti, Baltazar, Zalogajček, Enter, Školska shema), zatim na prihode od JLS-ova u iznosu od 1.714.000,00 kn (subvencije kamata poduzetnicima, sufinanciranje izrade prostornih podloga u suradnji s Državnom geodetskom upravom) i na prihode po ostalim osnovama iz pomoći odnosi se 2.279.000,00 kn (donacije, refundacije, sredstva Hrvatskih voda).

Primici od kredita iznose 15.180.000,00 kn (20.507.000,00 kn ili 57,5% manje u odnosu na prethodni plan) i čine 6,5% proračunskih sredstava. Kako je već navedeno, sredstva prenesenih viškova iz prethodnog razdoblja iznose 7.202.228,00 kn i čine 3,0% Proračuna.

**Rashodi i izdaci**

Ovom izmjenom Proračuna, rashodi i izdaci Županije planirani su u iznosu od 234.178.378,00 kn što je za 12.623.281,94 kn ili 5,1% manje od prethodnog plana koji iznosi 246.801.659,94 kn.

Promjene po programima i proračunskim klasifikacijama u odnosu na prvobitni plan navedene su u nastavku ovog obrazloženja i to kako slijedi:

**Razdjel 001 – Ured župana**

U ovom odjelu planirana su sredstva u iznosu od 963.000,00 kn što je za 120.000,00 kn ili 11,1% manje od prethodnog plana.

Promjene unutar razdjela su kako slijedi:

Smanjeni su sljedeći rashodi za iznos od (120.000,00 kn):

* 105.000,00 kn – Tekuće donacije (sredstva za pokroviteljstva - financiranje manifestacija i drugih događanja od značaja za Županiju);
* 15.000,00 kn – Rashodi za usluge vezani uz implementaciju brand strategije „Bajka na dlanu“.

**Razdjel 002 – Upravni odjel za poslove Županijske skupštine**

U ovom odjelu planirana su sredstva u iznosu od 7.665.940,00 kn što je za 770.000,00 kn ili 9,1% manje od prethodnog plana.

Promjene unutar razdjela su kako slijedi:

Smanjeni su sljedeći rashodi za iznos od (770.000,00 kn):

* 770.000,00 kn – Ostali nespomenuti rashodi poslovanja (sredstva Državnog proračuna za provedbu predsjedničkih izbora).

**Razdjel 003 – Upravni odjel za gospodarstvo, poljoprivredu, turizam, promet i komunalnu infrastrukturu**

U ovom odjelu planirana su sredstva u iznosu od 29.532.800 kn što je za 3.841.570,00 kn ili 11,5% manje od prethodnog plana (u ovaj Upravni odjel uključen je proračunski korisnik u dijelu u kojem se financira iz županijskih izvora – Javna ustanova Zagorska razvojna agencija).

Promjene unutar razdjela su kako slijedi:

Smanjeni su sljedeći rashodi za iznos od (4.351.570,00 kn):

* 12.000,00 kn – Rashodi za usluge (sufinanciranje sajma poslova);
* 1.920.000,00 kn – Izgradnja i opremanje Poslovno-tehnološkog inkubatora u Krapini (objekta je završen, postignute su uštede u odnosu na plan);
* 180.000,00 kn – Izrada plana razvoja Županije 2021.-2027. (troškovi se odnose na izradu studije utjecaja na okoliš, a koja će se raditi 2021. g.);
* 100.070,00 kn – Sufinanciranje rada Zagorske razvojne agencije;
* 519.500,00 kn – Turistička promidžba (108.500,00 kn se odnosi na usluge promidžbe vezane uz provedbu Master plana turizma, a 411.000,00 kn na tekuće donacije Turističkoj zajednici za sufinanciranje rada i promocije);
* 189.000,00 kn – Subvencije poljoprivrednicima;
* 355.000,00 kn – Manifestacije i sajmovi (manifestacije se odnose na očuvanje i unapređenje kulturnog nasljeđa i seoskih običaja);
* 276.000,00 kn – Sufinanciranje Integriranog prometa zagrebačkog područja-IPZP d.o.o.;
* 100.000,00 kn – Pomoć gradovima/općinama za sufinanciranje klizišta;
* 200.000,00 kn – Pomoć gradovima/općinama za sufinanciranje prometne i komunalne infrastrukture;
* 500.000,00 kn – Pomoć gradovima/općinama za naselja u brdsko-planinskim područjima.

Povećani su sljedeći rashodi za iznos od (510.000,00 kn):

* 70.000,00 kn – subvencije trgovačkim društvima, zadrugama, poljoprivrednicima, obrtnicima iz EU sredstava (Poticanje samozapošljavanja- projekt „Enter“);
* 30.000,00 kn – Program „Školskog mednog dana“ (sredstva Državnog proračuna);
* 80.000,00 kn – Sufinanciranje Krapinsko-zagorskog aerodroma;
* 330.000,00 kn – Pomoć za sufinanciranje vodoopskrbe i odvodnje (300.000,00 kn se odnosi sna JLS-ove, a 30.000,00 kn na distributere).

**Razdjel 004 – Upravni odjel za financije i proračun**

U ovom odjelu planirana su sredstva u iznosu od 35.843.350,00 kn što je za 3.350.350,00 kn ili 8,6% manje od prethodnog plana.

Promjene unutar razdjela su kako slijedi:

Smanjeni su sljedeći rashodi za iznos od (3.675.350,00 kn):

* 1.485.000,00 kn – Plaće (bruto I);
* 417.000,00 kn – Ostali rashodi za zaposlene (regres, božićnica, jubilarne nagrade, otpremnine);
* 300.000,00 kn – Doprinosi na plaće;
* 223.350,00 kn – Naknade troškova zaposlenima (službena putovanja, prijevoz na posao);
* 80.000,00 kn – Rashodi za usluge (leasing vozila);
* 9.000,00 kn – Naknade troškova osobama izvan radnog odnosa;
* 21.000,00 kn – Ostali nespomenuti rashodi poslovanja (premije osiguranja);
* 1.140.000,00 kn – Otplata glavnice primljenih kredita i zajmova od kreditnih i ostalih financijskih institucija (produljen je rok korištenja kredita za financiranje vlastite komponente kod EU projekta, pa je samim time odgođeno i plaćanje glavnice).

Povećani su sljedeći rashodi za iznos od (325.000,00 kn):

* 25.000,00 kn – Ostali financijski rashodi (usluge banaka);
* 200.000,00 kn – Izvanredni rashodi (proračunska zaliha);
* 100.000,00 kn – Financijski rashodi (kamate).

**Razdjel 005 – Upravni odjel za prostorno uređenje, gradnju i zaštitu okoliša**

U ovom odjelu planirana su sredstva u iznosu od 5.877.132,00 kn što je za 1.060.424,94 ili 15,3% manje od prethodnog plana (u ovaj Upravni odjel uključena su i dva proračunska korisnika u dijelu u kojem se financiraju iz županijskih izvora – Zavod za prostorno uređenje KZŽ i Javna ustanova za upravljanje zaštićenim dijelovima prirode KZŽ).

Promjene unutar razdjela su kako slijedi:

Smanjeni su sljedeći rashodi za iznos od (1.247.953,77 kn):

* 250.000,00 kn – Rashodi za usluge (Strateška studija utjecaja na okoliš i Program zaštite okoliša);
* 119.000,00 kn – Pomoć gradovima/općinama u aktivnostima vezanim uz gospodarenje otpadom;
* 450.000,00 kn – Sanacija odlagališta otpada (zbog dinamike provedbe sanacije Gorjaka i Tugonice);
* 146.800,00 kn – Sredstva za sufinanciranje rada Zavoda za prostorno uređenje Krapinsko-zagorske županije;
* 280.203,77 kn – Sredstva za sufinanciranje rada Javne ustanove za upravljanje zaštićenim dijelovima prirode;
* 1.950,00 kn – Rashodi na provedbi projekta „Veze prirode“ kojeg provodi Javna ustanova za upravljanje zaštićenim dijelovima prirode.

Povećani su sljedeći rashodi za iznos od (187.528,83 kn):

* 2.975,00 kn – Sredstva za sufinanciranje nabave opreme Javne ustanove za upravljanje zaštićenim dijelovima prirode;
* 184.553,83 kn – Rashodi na provedbi projekta „Abeceda prirode“ kojeg provodi Javna ustanova za upravljanje zaštićenim dijelovima prirode.

**Razdjel 006 – Upravni odjel za zdravstvo, socijalnu skrb, branitelje, civilno društvo i mlade**

U ovom odjelu planirana su sredstva u iznosu od 33.606.840,00 kn što je za 2.543.000,00 kn ili 7,9% više od prethodnog plana.

Promjene unutar razdjela su kako slijedi:

Povećani su sljedeći rashodi za iznos od (2.913.000,00 kn):

* 1.713.000,00 kn – Tekuće donacije (1.200.000,00 kn se odnosi na sufinanciranje hitne medicinske službe, a 513.000,00 na sufinanciranje OB Zabok pri nabavi dva respiratora s pratećom opremom);
* 200.000,00 kn – Ostale naknade građanima i kućanstvima iz proračuna (pogrebne usluge za preminule hrvatske branitelje iz sredstava Državnog proračuna);
* 200.000,00 kn – Tekuće donacije Crvenom križu za rad sigurne kuće;
* 600.000,00 kn – Građevinski objekti (kupnja objekta namijenjenog za sigurnu kuću);
* 200.000,00 kn – Kapitalne pomoći (pomoć Gradu Krapini za sufinanciranje spomen obilježja hrvatskim braniteljima).

Smanjeni su sljedeći rashodi za iznos od (370.000,00 kn):

* 13.000,00 kn – Materijalni rashodi za provedbu aktivnosti vezanih uz prevenciju i edukaciju;
* 60.000,00 kn – Tekuće donacije (klaster zdravstvenog turizma);
* 17.000,00 kn – Ostale naknade i donacije u programu socijalne zaštite;
* 280.000,00 kn – Financiranje programa udruga.

**Razdjel 007 – Upravni odjel za obrazovanje, kulturu, sport i tehničku kulturu**

U ovom odjelu planirana su sredstva u iznosu od 77.719.716,00 kn što je za 7.349.137,00 kn ili 9,5% manje od prethodnog plana.

Promjene unutar razdjela su kako slijedi:

Smanjeni su sljedeći rashodi za iznos od (8.049.137,00 kn):

* 1.637,00 kn – Sredstva zakonskog standarda (decentralizirana sredstva);
* 100.000,00 kn – Naknade troškova zaposlenima (provedba programa školskih natjecanja);
* 435.000,00 kn – Ostale naknade građanima i kućanstvima iz proračuna (prijevoz učenika);
* 14.000,00 kn – Ostale naknade građanima i kućanstvima iz proračuna (stipendije iz sredstva donacije);
* 4.500.000,00 kn – Ostale naknade građanima i kućanstvima iz proračuna (prijevoz učenika iz sredstava Državnog proračuna);

Prethodno navedena smanjenja, osim decentraliziranih sredstava, posljedica su manjeg broja školskih dana uslijed pandemije koronavirusa.

* 745.000,00 kn – Izgradnja osnovnoškolskih objekata (dvorana pri PŠ Hrašćina – dvorana je pred završetkom, a navedeno smanjenje nadomjestit će se alokacijom iz decentraliziranih izvora za školstvo);
* 920.000,00 kn – Regionalni centar kompetencija u turizmu i ugostiteljstvu (radi se o sredstvima za izradu projektno-tehničke dokumentacije, a do smanjenja dolazi zbog ušteda u postupku javne nabave);
* 400.000,00 kn – Sufinanciranje nabave radnih bilježnica učenicima OŠ (usklađeno s realizacijom u 2019. g.);
* 130.000,00 kn – Tekuće donacije vezane uz izdavačku djelatnost;
* 275.000,00 kn – Program kulturnog razvitka (manifestacije u kulturi);
* 428.500,00 kn – Program tehničke kulture i sporta (umanjuju se troškovi sportskih zajednica i učeničkih natjecanja jer je uslijed pandemije koronavirusa bio smanjen intenzitet sportskih aktivnosti);
* 100.000,00 kn – Kapitalne donacije neprofitnim organizacijama za obnovu spomeničke baštine.

Povećani su sljedeći rashodi za iznos od (700.000,00 kn):

* 300.000,00 kn – Dopunska sredstva za materijalne rashode i opremu škola (tekuće i investicijsko održavanje);
* 50.000,00 kn – Pomoći unutar općeg proračuna za očuvanje kulturne baštine (kuća Janka Leskovara);
* 350.000,00 kn – Znanstveno-edukacijsko zabavni centar Stubički Golubovec (Sredstva od 200.000,00 kn odnose se na izradu projektno tehničke dokumentacije. Prvotno je bilo planirano 1.000.000,00 kn na teret sredstava iz Državnog proračuna. Obzirom da će sredstva iz Državnog proračuna izostati, ukupan iznos od 1.200.000,00 kn sada se osigurava iz vlastitih izvora. Preostalih 150.000,00 kn odnosi se na organizaciju *znanstvenog piknika* gdje se učenicima OŠ i SŠ promovira znanost, obrazovanje i sl.).

**Razdjel 008 – Upravni odjel za opće i zajedničke poslove**

U ovom odjelu planirana su sredstva u iznosu od 6.929.000,00 kn što je za 386.000,00 kn ili 5,9% više od prethodnog plana.

Promjene unutar razdjela su kako slijedi:

Povećani su sljedeći rashodi za iznos od (401.000,00 kn):

* 9.000,00 kn – Rashodi za materijal i energiju (sredstva za čišćenje);
* 3.000,00 kn – Rashodi za usluge;
* 4.000,00 kn – Rashodi za materijal za civilnu zaštitu;
* 250.000,00 kn – Ostali nespomenuti rashodi poslovanja vezani uz civilnu zaštitu (troškovi mjera civilne zaštite uzrokovani pandemijom koronavirusa);
* 135.000,00 kn – Tekuće donacije (donacije aktiviranim društvima Crvenog križa za troškove provođenja mjera uzrokovanih pandemijom koronavirusa).

Smanjeni su sljedeći rashodi za iznos od (15.000,00 kn):

* 10.000,00 kn – Naknade troškova zaposlenima (seminari);
* 5.000,00 kn – Rashodi za usluge za civilnu zaštitu (izrada planskih dokumenata).

**Razdjel 009 – Upravni odjel za javnu nabavu i EU Fondove**

U ovom odjelu planirana su sredstva u iznosu od 36.040.600,00 kn što je za 939.200,00 kn ili 2,7% više od prethodnog plana.

Promjene unutar razdjela su kako slijedi:

Povećani su sljedeći rashodi za iznos od (1.586.450,00 kn):

* 43.000,00 kn – Energetska obnova OŠ Đurmanec;
* 26.500,00 kn – Energetska obnova SŠ Bedekovčina;
* 727.250,00 kn – Energetska obnova OŠ Konjščina;
* 789.700,00 kn – Energetska obnova SŠ Konjščina.

Smanjeni su sljedeći rashodi za iznos od (647.250,00 kn):

* 477.250,00 kn – Energetska obnova OŠ Gornja Stubica;
* 70.000,00 kn – Energetska obnova OŠ Kumrovec;
* 100.000,00 kn – Rashodi vezani uz međunarodnu suradnju.

**B) PRIJEDLOG I. IZMJENE PLANA RAZVOJNIH PROGRAMA KRAPINSKO –**

**ZAGORSKE ŽUPANIJE ZA 2020. g.**

U skladu sa člankom 33., 34. i 37. Zakona o Proračunu (NN 87/08, 136/12 i 15/15) sastavni dio prijedloga proračuna odnosno njegove izmjene čini i prijedlog plana razvojnih programa odnosno prijedlog njegove izmjene.

Prijedlog I. izmjene plana razvojnih programa za 2020. g. nalazi se uz ovo obrazloženje i usklađen je s Prijedlogom I. izmjene Proračuna odnosno financijskog plana za 2020. g. koji se također nalazi uz ovo obrazloženje.

U Prijedlogu I. izmjene plana razvojnih programa iskazani su planirani rashodi Proračuna vezani uz provođenje investicija te davanje kapitalnih pomoći i donacija. Navedeni rashodi razrađeni su po pojedinim programima i po izvorima financiranja.

I. izmjenom Plana razvojnih programa – investicije za 2020. godinu predlaže se 69.525.806,61 kn što je za 3.630.559,11 kn ili 5,5% više u odnosu na prethodni plan. Razlika proizlazi glavnom zbog ulaganja u školske objekte.

I. izmjena Plana razvojnih programa – kapitalne pomoći i donacije iznosi 5.840.650,00 kn te bilježi smanjenje od 1.111.000,00 kn ili 16,0% u odnosu na prethodni plan.

Ukupna vrijednost I. Izmjene Plana razvojnih programa za investicije i kapitalne pomoći i donacije za 2020. godinu iznosi 75.366.456,61 kn što je za 2.519.559,11 kn ili 3,5% više u odnosu na prethodni plan.

Obzirom na strukturu financiranja plana razvojnih programa, 25.154.614,33 kn se financira iz općih prihoda i primitaka (vlastita sredstva i kreditno zaduženje), 22.919.100,00 kn iz Državnog proračuna temeljem prijenosa EU sredstava, 8.231.500,00 kn iz sredstava Državnog proračuna, 16.886.242,28 kn iz decentraliziranih sredstava i 2.175.000,00 kn iz ostalih izvora.

Od ukupnih investicija, na školstvo se odnosi 46.471.512,00 kn, na zdravstvo 8.550.330,28 kn, na Poslovno-tehnološki inkubator 10.870.000,00 kn, na projekt Znanstveno-edukativno-zabavnog centra 1.200.000,00 kn, na uređenje biciklističke infrastrukture 428.000,00 kn, na kupnju objekta za sigurnu kuću 600.000,00 kn, na sredstva za rad upravnih tijela 582.000,00 kn te na proračunske korisnike (ZARA, Zavod i JU) 823.964,33 kn.

Što se tiče kapitalnih pomoći i donacija, na promet se odnosi 2.733.000,00 kn, na kulturu 1.460.000,00 kn, na komunalnu infrastrukturu 765.000,00 kn, na zaštitu okoliša 705.650,00 kn, na civilnu zaštitu 167.000,00 kn i na socijalnu skrb 10.000,00 kn.

**Pročelnik**

Igor Cigula